És habitual sentir parlar de l'anestèsia i els seus efectes en episodis específics de salut.
De totes maneres, cal trencar mites i concepcions equivocades sobre la seva definició, les seves característiques i efectes, a més de conscienciar els pacients sobre què suposa.
Es presenten a continuació un seguit de preguntes i respostes d'utilitat:
Definim l'anestèsia com un estat d'insensibilitat que s'aconsegueix administrant medicaments que eviten la sensació de dolor durant una cirurgia o altres procediments terapèutics.
Quins tipus d'anestèsia existeixen?
L'anestèsia pot ser de tres tipus: general, regional o local.
- L'anestèsia general: abasta el cos sencer.
El pacient queda inconscient i no experimenta cap tipus de sensació.
Els fàrmacs també poden administrar-se per via intravenosa.
- L'anestèsia regional: produeix una pèrdua de la sensació en una regió petita i específica del cos. S'administra mitjançant una injecció amb l'objectiu d'adormir l'àrea.
- L'anestèsia local: produeix una pèrdua de la sensació en una part del cos. S'administra també amb una injecció.
En què es diferencia l'anestèsia de la sedació?
La sedació consisteix en l'administració de fàrmacs que afavoreixen la relaxació i pot ser part de l'anestèsia.
Els efectes de la sedació són graduals segons la dosi administrada i poden ser tres, de menor a major efecte:
- Relaxat i somnolent: el pacient pot estar adormit durant gran part del procediment, però és molt possible que escolti sons i veus al voltant.
Pot despertar-se fàcilment si se li diu alguna cosa o se'l toca.
- Somnolent i adormit: és possible que la persona tingui poc record del procediment o, fins i tot, és possible que no se'n recordi.
Se li alenteix la respiració i pot ser que se li hagi de proporcionar oxigen.
Podria dormir fins que passés l'efecte dels medicaments.
De què cal informar al metge o anestesiòleg sobre la pròpia salut?
Cal que el pacient informi al metge sobre els seus problemes generals de salut, si té alguna al·lèrgia, si l'han operat en alguna ocasió prèvia, si ha patit algun problema derivat de l'anestèsia –el mateix pacient o bé els seus familiars–, si està prenent medicaments, si té algun problema amb la parla o l'oïda, si existeix la possibilitat que estigui embarassada i qualsevol altra dubte o preocupació.
Què cal fer abans de la cirurgia o del procediment?
- Demanar a un familiar o amic que l'ajudi, si és necessari, a recordar si vol fer alguna pregunta, anotar les respostes i recordar-li les indicacions del metge.
- Preguntar al professional sanitari (sigui anestesiòleg, infermer o metge) sobre els beneficis i riscos de l'anestèsia.
- Seguir les indicacions alimentàries corresponents (relacionades amb no ingerir líquids ni aliments, quan això sigui necessari).
- Altres: si cal organitzar-se per tenir el dia lliure i, si es tenen fills, buscar qui en tingui cura durant el procediment.
Què cal fer després de la cirurgia o procediment?
Després de la intervenció és molt probable que la persona pateixi somnolència, ja que l'efecte dels medicaments pot durar fins a 24 hores.
- Demanar qualsevol dubte abans de marxar del centre sanitari.
- Saber amb qui cal posar-se en contacte en cas d'una emergència.
- Tenir clar quins medicaments es poden prendre i quins no.
- Tenir les instruccions dels professionals per escrit.
- Buscar algú de l'entorn el traslladi fins a casa.
- Començar bevent líquids, poc a poc, progressant fins a prendre un àpat lleuger.
- Prendre's-ho tot amb calma fins a sentir-se millor.
- Conduir un vehicle, treballar amb màquines beure alcohol, com a mínim durant les primeres 24 hores.
- Reprendre activitats habituals, com ara la feina o l'exercici físic, fins rebre permís del metge.
- Prendre decisions importants o signar documents legals fins a estar recuperat.
És recomanable tenir clars els passos esmentats i, com a pacients, estar pendents, implicats i informats durant tot el procediment.
D'aquesta manera, juntament amb les estratègies i eines aplicades pels professionals, s'aconseguirà una intervenció més segura.